Primarul din Târgoviște vrea retragerea acestui spot făcut de KFC Germania pentru Germania, că prejudiciază imaginea orașului.

În ochii unor oameni care n-au auzit în viața lor de Târgoviște.

Deși chiar dacă ar fi auzit, nu s-ar fi prins de vreo asociere dacă nu s-ar fi sesizat primaru’ Mielenesăcautcumîlcheamă să fie ofensat.

Am și trecut prin Târgoviște într-o zi goală și tot nu pot să zic că am reținut marele și gloriosul turn al Chindiei destul cât să-l recunosc într-un spot aleator la puiprăjit.

Dar sunt sigur că sute de milioane de potențiali turiști străinic care strângeau bani pentru mult dorita vacanță la Târgoviște s-au răzgândit după ce au văzut cum a fost istoricul turn dus în derizoriu de către un pitic diform care sare într-o găleată.

Caracteristica principală a românului e mândria nejustificată cu locul în care a fost fătat.

Oriunde l-ar scoate mă-sa din dodoașcă, chiar și într-un șanț surpat, românul o să crească perfect convins că șanțul ăla surpat e cel mai tare șanț surpat din lume care a dat doar genii, ca inventatorul pixului electric, Petrache Poenaru, și că poate că are șanțul ăla surpat niște probleme, dar toate sunt din cauza forțelor oculte externe care tot timpul au fost invidioase pe șanțul ăla surpat.

Iar cu cât românașul nostru verde iese mai puțin din șanțul lui surpat, cu atât va fi mai mândru de el și mai sigur pe mândria lui.

E normal. Când cunoști doar o chestie, începi să te păcălești că e faină.

Taică-miu îmi zicea că la revoluție înțelegea ce problemă au ăia cu Ceaușescu, da’ nu înțelegea ce problemă au ăia cu comunismul. Ce-are comunismul?

Păi nimic dacă nu cunoști vreun termen de comparație.

Și mie Galațiul mi se părea un oraș foarte ok. Credeam că sunt realist dacă-l consider un oraș 7/10. Clar mult mai bun decât altele din țară. De București auzisem eu de la toată lumea care n-a fost acolo că e mare, pute și e plin de îngâmfați. După care am ajuns acolo și m-am mirat ca curca la avioane când am văzut stradă cu 3 benzi pe fiecare parte în mijlocul orașului. Și era pe atunci o reclamă la metrou care era din cadre multe lipite unu după altu și când mergeai cu metroul pe lângă ele era un mic desen animat. Foarte șmecher.

Abia atunci mi-am amintit că Galațiul nici măcar nu are un rahat de cinematograf. Cum dracu’ să fie un oraș de 7/10 când n-are nici măcar un rahat de cinematograf?

Când ieși din țară prin locuri civilizate, prima reacție e de uimire. După care vine tristețea. Vezi că în jur toate merg și ajung la timp. Că nu-s găuri în asfalt și clădiri jegoase. Că oamenii sunt veseli, prietenoși și modești. Și te simți umil. Și te taie ciuda. De ce pizda mă-sii nu se poate așa și la noi? Cum morții mamii lor pot ăștia și ai noștri nu?

După care te întorci în țară și îi vezi. Săraci și urâți, cum merg prin hârtoape și calcă cu bașcheții în căcați de maidanezi. Dar cu pieptul umflat. Pocnesc de mândrie.

Și începi să te enervezi. DE CE MORȚII TĂI EȘTI AȘA MÂNDRU? CE DIN JURUL TĂU ÎȚI PROVOACĂ MÂNDRIA ASTA, SERIOS ACUMA.

Te întorci umilit de capacitatea reală a speciei umane și îi vezi pe ăștia jegoși și mândri. Și îți vine să le explici. Să îi taie și pe ei rușinea, ca pe tine. Să se simtă și ei mici și slinoși în fața realizărilor oamenilor civilizați. Să le fie greață cum ți-e și ție de cât de slabi suntem NOI TOȚI în comparație cu alții. Poate cu umilință facem ceva. Că cu mândrie n-am făcut nimic.

Ei îți ascultă povestea și îi taie și pe ei scârba. Dar nu scârba de noi și scârba de aici. Îi taie scârba de tine.

Ce, vrei să te lauzi că ai fost pe afara?

Gata, ai văzut și tu alte țări și te crezi mai bun decât noi?

Păi rămâi acolo dacă nu-ți place aici, frățiuc. Ita la el țăranu, s-a născut la coada vacii și acuma se crede cosmopolit!

Ești un trădător de țară. Nu poți să calci în căcat mândru că și tatăl tău și bunicul tău și străbunicul tău au călcat în același căcat?

…dar poate am putea să mai strângem din căcat…

EȘTI UN TRĂDĂTOR DE ȚARĂ